

Projekt **Z izboljšanim postopkom embriotransferja do hitrejšega napredka v prireji mleka** se izvaja v okviru ukrepa M16 Sodelovanje iz PRP 2014-2020, podukrepa 16.2 Podpora za pilotne projekte ter za razvoj novih proizvodov, praks, procesov in tehnologij.

**Vodilni partner projekta**: KGZS-Zavod CE

Partnerji projekta:
[Vets4Science](https://www.zamba.si/),
KMG Napotnik, KMG Kotnik, KMG PP AGRO, KMG Miklavžina,
KGZS-Zavod MS, KGZS-Zavod Ptuj, Šolski center Šentjur

Trajanje projekta: 6. 11. 2019 do 5. 11. 2021

**Splošni cilj projekta** je ugotoviti uspešnost izboljšanega postopka embriotransferja, ki predstavlja novost za slovensko govedorejo. Izboljšani postopek embriotransferja omogoča zelo hitro izboljšanje genetskega potenciala krav molznic za prirejo mleka v domači čredi na KMG in povišanje genetskega potenciala bikcev za vzrejališča – bodočih plemenskih bikov za celotno populacijo krav

**Pričakovani rezultati**Ključni rezultat projekta bo analiza izvedljivosti prenosa tega izboljšanega postopka embriotransferja v slovensko prakso. V analizi bodo zajeti tudi rezultati praktičnega preizkušanja na kmetijskih gospodarstvih v času izvajanja pilotnega projekta. Analiza bo temeljila na 30-40 embriotransferjih, ki bodo izvedeni v čredah krav molznic na vključenih štirih kmetijskih gospodarstvih.

Ključni rezultat projekta bo tudi vsaj 50 telet, ki bodo imela visok genetski potencial za prirejo mleka; tako teličke, ki bodo v prihodnjih letih vključene v čredo krav molznic, kot bikci, ki bodo predvidoma vključeni v vzrejališča plemenskih bikov za celotno populacijo krav v Sloveniji.

**Povzetek**Na štirih kmetijskih gospodarstvih, ki smo jih vključili v projekt, bomo v okviru praktičnega preizkušanja v čredah krav molznic uporabili izboljšani postopek embriotransferja, ki predstavlja novost v slovenski govedoreji. Izvedli bomo 30-40 embriotransferjev in spremljali uspešnost obrejitve s tem postopkom, ki omogoča zelo hiter napredek genetskega potenciala črede za prirejo mleka. Posebno pozornost bomo posvetili transferjem zamrznjenih zarodkov najboljših krav molznic v času vročinskega stresa in ugotovili stopnjo brejosti v takšnih razmerah.

S številnimi aktivnostmi prenosa znanja in razširjanja rezultatov pilotnega projekta, bomo vplivali na večjo informiranost kmetov in strokovnjakov v kmetijstvu o uspešnosti tega novejšega postopka embriotransferja.

Z rezultati pilotnega projekta bomo prispevali k povečanju produktivnosti, manjšim emisijam toplogrednih plinov in amonijaka iz kmetijstva, varovanju narave, ohranjanju kmetovanja na OMD in prilagoditvi reje govedi podnebnim spremembam ter s tem k uresničevanju ciljev resolucije Zagotovimo si hrano za jutri ter Programa razvoja podeželja 2014-2020.

**Povezavi**

* spletna stran Evropske komisije, namenjena Evropskemu kmetijskemu skladu za razvoj podeželja <http://ec.europa.eu/agriculture/rural-development-2014-2020/index_sl.htm>
* spletna stran PRP 2014–2020, [www.program-podezelja.si/](http://www.program-podezelja.si/)